Jennifer Lawrence

Jennifer Shrader Lawrence (sündinud 15. augustil 1990 Louisville'is Kentucky osariigis) on Ameerika Ühendriikide filmi- ja seriaalinäitleja.

2013. aastal, kui Lawrence oli 23-aastane, oli ta Ameerika ajakirja Time igal aastal ilmuvas 100 kõige mõjukama inimese edetabelis. Tema edu näitlejana aga alles algas sellega. 2015. ja 2016. aastal oli Lawrence ajakirja Forbes järgi maailma paremini tasustatud naisnäitleja. Esimest korda ilmuvas üleilmses naisnäitlejate sissetuleku edetabelis oli ta esikohal 52 miljoni dollari suuruse maksueelse tuluga.

2011. aastal oli Jennifer Lawrence filmiga "Paljad luud" nomineeritud Oscari ja Kuldgloobuse auhinnale parima naispeaosatäitja kategoorias, aga kaotas mõlemas Natalie Portmanile. 

Lawrence mängis peaosa 2012. aasta filmis "Näljamängud". Samal aastal mängis ta ka filmis "Õnneteraapia", mille eest võitis Oscari ja Kuldgloobuse parima naispeaosatäitja kategoorias.

2013. aastal mängis ta filmis "Näljamängud: Lahvatab leek". Samal aastal mängis ta filmis "Ameerika afäär", millega kandideeris Oscarile ja mille eest võitis Kuldgloobuse ja BAFTA auhinnad parima naiskõrvalosatäitja kategoorias.

2016. aastal mängis Lawrence peaosa filmis "Reisijad".

 Tee näitlemiseni 
Kui Jennifer oli 14-aastane, jäi ta New Yorgis tänavatantsu vaadates silma ühele fotograafile, kes tema emaga hiljem ühendust võttis. See juhus avas noorele neiule ukse esmalt modellindusse, kust ta suundus edasi oma tõelise kire, näitlemise juurde. Juba 14-aastaselt võttis ta vastu otsuse pühenduda näitlemiskarjäärile, eirates oma vanemate soovitusi. 

Ta põhjendas 2018. aastal USA telesaates "60 Minutes" oma otsust sellega, et näitlemine oli ainus tegevus, mida ta teadis ja mõistis. Koolitööd olevat talle olnud tõeline katsumus, kuna ta tundis end pidevalt rumalana. Stsenaariumi lugedes teadis ta aga täpselt, kuidas mõnd emotsiooni või näoilmet jäljendada. Lawrence peab otsust kolida 14-aastaselt New Yorki oma elu parimaks otsuseks.

Üks tema esimesi näitlejatöid oli telekanali MTV saate "My Super Sweet 16" reklaamis. See töö oli Lawrence'i karjääri algusaastate üks edukamaid, kuid selle tõttu jäi tal lõpetamata keskkool. Karjäär oli noorele Lawrence'ile tema sõnul pikka aega kõige tähtsam asi tema elus ning ta ei kahetse oma otsust kool pooleli jätta.

 Karjäär 
pisi|püsti|Jennifer Lawrence (2012)

Lawrence'i karjäär algas seriaalinäitlejana. Ta on kaasa löönud sellistes telesarjades nagu "Monk", "The Bill Engvall Show" ja "Medium".

Jennifer Lawrence on näidelnud 25 filmis, enamikus neist on olnud ta peaosas. 2010. aasta film "Paljad luud" oli tema karjääris murrangulise tähtsusega, sest 20-aastane Lawrence oli rolliga esimest korda Oscari auhinnale nomineeritud.

Kaks aastat hiljem oli Lawrence uuesti nomineeritud parima naispeaosatäitja Oscarile, seekord Tiffany Maxwelli rolli eest filmis "Õnneteraapia". Filmi lavastas David O. Russell, kellega Lawrence töötas hiljem veel koos filmides "Ameerika afäär" ja "Joy". Kaks viimast tõid Lawrence'ile tema kolmanda ja neljanda Oscari nominatsiooni. Lawrence on olnud 2019. aasta seisuga nomineeritud 174 auhinnale (sh neljale Oscarile), millest on võitnud 114. Lisaks maineka Oscari võidule on Lawrence saanud veel ühe BAFTA auhinna (parim naiskõrvalosatäitja filmis "Ameerika afäär") ning kolm Kuldgloobust (rollide eest filmides "Õnneteraapia", "Ameerika afäär" ja "Joy").

Lawrence on kaasa löönud ka kahes populaarses filmisaagas: Marveli "X-meestes" ning Suzanne Collinsi romaanide põhjal valminud "Näljamängude" triloogias. 

Jennifer Lawrence'i uuemad projektid on 2020. aastal linastuv samanimelise romaani järgi valminud film "Bad Blood" ja Lila Neugebaueri lavastatav draamafilm.

 Filmograafia 
+AastaOriginaalpealkiriEestikeelne pealkiriRoll2005"The Devil You Know"noor Zoe Sughes2008"Garden Party"Tiffany2008"The Poker House"Agnes2008"The Burning Plain"Mariana2010"Winter's Bone""Paljad luud"Ree Dolly2011"Like Crazy"Sam2011"X-Men: First Class""X-Mehed: Esimene klass"Raven Darkholme / Mystique2012"The Hunger Games""Näljamängud"Katniss Everdeen2012"Silver Linings Playbook""Õnneteraapia"Tiffany Maxwell2012"House at the End of the Street""Maja tänava lõpus"Elisa Cassidy2013"The Hunger Games: Catching Fire""Näljamängud: Lahvatab leek"Katniss Everdeen2013"American Hustle""Ameerika afäär"Rosalyn2014"X-Men: Days of the Future Past""X-Mehed: Tulevase möödaniku päevad"Raven Darkholme / Mystique2014"Serena""Serena"Serena Pemberton2014"The Hunger Games: Mockingjay part 1""Näljamängud: Pilapasknäär – 1. osa"Katniss Everdeen2015"The Hunger Games: Mockingjay part 2""Näljamängud: Pilapasknäär osa 2"Katniss Everdeen2015"Joy""Joy"Joy Mangano2016"A Beautiful Planet"jutustaja2016"X-Men: Apocalypse""X-Mehed: Apokalüpsis"Raven Darkholme / Mystique2016"Passengers""Reisijad"Aurora Lane2017"mother!""ema!"ema2018"Red Sparrow""Punane varblane"Dominika Egorova2019"X-Men: Dark Phoenix""X-Mehed: Tume fööniks"Raven Darkholme / Mystiqye

 Väärtuste eest võitlemine 
Lisaks näitlemisele on Jennifer Lawrence tuntud ka kui ühiskonnaaktivist. Näiteks teeb ta koostööd ettevõttega RepresentUs, et peatada korruptsioon Ameerikas. Lawrence on väitnud, et USA demokraatia on katki. Kuidas seda võiks parandada, selleks teeb ta ettepanekuid YouTube'is avaldatud lühifilmis "Unbreaking America: Solving the Corruption Crisis".

Lawrence kirjutas 2015. aastal artikli, milles juhib inimeste tähelepanu näitlemise valdkonnas valitsevale alusetule palgalõhele. Kuigi näitleja ei ole suur sotsiaalmeedia pooldaja, avaldas ta artikli ka enda kui avaliku elu tegelase Facebooki lehel.

Lawrence'i sihtasutus Jennifer Lawrence Foundation on korduvalt annetanud suuri summasid lastehaiglatele.

Alates 2012. aastast, kui Lawrence võttis vastu Katniss Everdeeni rolli filmis "Näljamängud", on ta sageli sõna võtnud kehakuvandi teemal. Sel perioodil sai Lawrence korduvalt kriitilisi kommentaare oma kaalu kohta ja seda ka filmirežissööridelt. Moeajakirja Elle 2012. aasta novembrinumbris ütles Lawrence, et ta keeldub end filmirolli saamise nimel näljutamast ning ta ei arva, et praegune meedias kujutatav kehakuvand on realistlik. Seetõttu soovibki ta noorematele fännidele olla eeskujuks oma terve ja tugeva füüsisega.

 Isiklikku 
Lawrence kihlus 2019. aasta veebruaris New Yorgi galeristi Cooke Maroneyga, paar abiellus 19. oktoobril 2019.

Viited

Välislingid



Kategooria:Ameerika Ühendriikide näitlejad
Kategooria:Sündinud 1990